
Søknad om støtte til ny tråkkemaskin
Vinje IL køyrer langrennsløyper og tråkkar skileikområde i Åmot og omegn på oppdrag frå kommunen. Dette kjem både barnehage, skule, idrettslag og folkehelse til gode. 
For nokon år sidan vart det gjeve støtte frå kommune til løypelag som trengte ny tråkkemaskin, då det er ei stor utgift å bera for eit lite lag. Vinje IL hadde ikkje behov den gongen, men det har etter kvart vakse fram. Ein ser at tida er inne for å bytte ut den me har med ei ny og betre – også medan me framleis kan få noko i innbytte.
Vedlagt fylgjer dokumentasjon på kostnad for ny og innbytte av gamal
Vinje IL søker derfor kommunen om støtte til å kjøpe ny tråkkemaskin for å kunne levere eit godt tilbod til innbyggjarane i og rundt Åmot.
For Vinje IL
Åse Hylland
Leiar i skigruppa

